text: Vikinger strømmer til Ribe
  30 april 2012 kl. 12.13
  Danmark er verdenskendt for sine vikinger. Nu skal de være endnu mere kendte. I fald hvis det står til dansk turisme. De kommende år sætter Danmark ind for at lokke endnu flere turister til med vikinger.
  Mandag gik Ribe Vikinge Center i gang med at markere sit 20 års jubilæum med et internationalt vikingemarked.
  Vikingemarkedet i Ribe er ét af årets første store vikingemarkeder i Europa, og op mod 400 vikinger fra ind- og udland forventes at deltage i begivenhederne.
  De rejser 1300 år tilbage i tiden.
  Fra små boder sælges ting i vikingetidens design. Det gælder potter, skjolde, drikkehorn, hjelme og meget mere.
  Uden for handelspladsen udkæmper vikingerne drabelige slag.
  